ग्रामीणों का कहना है कि सफाई कर्मचारी सफाई नहीं करता, सिर्फ खानापूर्ति करता है। पुरानी शहर मुहल्ले का कचरा इसी जगह पर लोग भी फेेंकते हैं और सफाई कर्मचारी भी। जबकि यह रास्ता शहर का मुख्य पथ है। इसके निकट ही विद्यालय है, जिसके बच्चे इस बदबू के शिकार हो रहे हैं। सरकारी चापाकल भी कचरा के स्थान के बगल में है। हालांकि फिलहाल वह प्रशासनिक नजरअंदाजी की वजह से महीनों से खराब पड़ा है। पुरानी शहर की महिलाओं का कहना है कि चापाकल के सही होने पर भी वे उसके पानी का उपयोग कचरे के भारी दुर्गंध के कारण नहीं कर पाती हैं। कचरे की दुर्गध से पास-पड़ोस के लोगों को रहना मुश्किल जैसा हो गया है।